
Další připomínky, vyjádření, náměty k obhajobě práce (možno pokračovat i na další stránce):
Študent splnil všetky body zadania. Vyvinul funkčný model autonómneho vozidla s využitím frameworku ROS, čo je úloha, ktorá vyžadovala dobré teoretické pochopenie princípov mobilnej robotiky a taktiež praktické schopnosti z oblast programovania a elektroniky.
Autor realizoval vozidlo na mieru - s využitím 3D tlače a kombinácie mikropočítača Raspberry Pi a Arduina. Implementoval základné funkcie autonómneho vozidla od mapovania a lokalizáciu až po samotnú navigáciu v priestore s prekážkami. Funkčnosť riešenia bola overená v reálnych testovacích scenároch so statickými a dynamickými prekážkami, čo dokladá praktickú aplikovateľnosť vytvoreného systému.

Z formálneho hľadiska je práca dobre štruktúrovaná, v priebehu písania sa sice vyskytovalo použitie nárečových výrazov, avšak po konzultáciách boli výrazné jazykové nepresnosti eliminované.
Nakoniec by som chcel vyzdvihnúť, že študent pracoval pri vývoji samostatne a sám vyriešil vzniknuté problémy, o ktorých ma informoval. Práca má potenciál slúžiť ako podklad pri príprave predmetu "Mobilná robotika". Študent sa so svojou prácou zúčastnil 29. ročníka medzinárocnej súťaže STOČ 2025 v Ostrave, kde sa v širokej konkurencii kategórie S3 - "Mechatronika a aplikace PLC a SCADA/HMI řízení" umiestnil na 3.mieste. 
Práca spĺňa požiadavky na udelenie titulu, preto ju odporúčam k obhajobe.

